Prop. 25 S

(2012–2013)
Proposisjon til Stortinget (forslag til stortingsvedtak)

Endringar i statsbudsjettet 2012 under Barne-, likestillings- og inkluderingsdepartementet

Tilråding frå Barne-, likestillings- og inkluderingsdepartementet 16. november 2012, godkjend i statsråd same dagen. (Regjeringa Stoltenberg II)

Dokumentet på regjeringen.no

1 Innleiing

I denne proposisjonen legg Barne-, likestillings- og inkluderingsdepartementet fram endringsforslag på statsbudsjettet for 2012 i samsvar med punkt 2 nedanfor.

2 Endringsforslag

Kap. 820 Integrerings- og mangfaldsdirektoratet

Post 01 Driftsutgifter

Løyvinga på posten skal dekkje utgifter til drift av IMDi. Det blir føreslått å flytte midlar til det pågåande arbeidet med IKT-utvikling i IMDi, jf. forslaga om flytting av midlar til denne posten under kap. 821, post 62 og kap. 821, post 71.

Fungerande og funksjonelle IKT-system er ein føresetnad for ei god gjennomføring av introduksjonsprogram og norskopplæring og for ein god dialog med kommunane. Utdaterte løysingar gjer det per i dag vanskeleg å registrere opplysningar som er nødvendige for oppfølging og evaluering av resultat i ordningane. Midlane skal bidra til å auke framdrifta i arbeidet i år og neste år.

BLD føreslår å flytte 3,66 mill. kroner til posten frå kap. 821, post 62 og 0,26 mill. kroner frå kap. 821, post 71. Totalt føreslår BLD å auke kap. 820, post 01 med 3,92 mill. kroner.

(i 1000 kr)

Rekneskap 2011

188 161

Løyving 2012

189 707

Forslag til tilleggsløyving

3 919

Kap. 821 Busetjing av flyktningar og tiltak for innvandrarar

Post 60 Integreringstilskot, kan overførast

Integreringstilskotet skal gi ei rimeleg dekking av dei gjennomsnittlege meirutgiftene kommunane har ved busetjing og integrering av flyktningar i busetjingsåret og dei neste fire åra. Tilskotet skal medverke til at kommunane gjennomfører eit planmessig og aktivt busetjings- og integreringsarbeid.

Det er anslått at behovet i 2012 auker med om lag 26 mill. kroner samanlikna med Prop. 111 S (2011-2012). Hovudårsaka til endringa er ein auke i talet på vaksne og barn som utløyser tilskot, noko som medfører ein auke i utgiftene på 56 mill. kroner. Talet på einslege vaksne som utløyser tilskot har gått ned og medfører ein reduksjon i utgiftene på 24 mill. kroner.

BLD føreslår å auke løyvinga med 26,03 mill. kroner.

(i 1000 kr)

Rekneskap 2011

4 220 201

Løyving 2012

4 512 341

Forslag til tilleggsløyving

26 034

Post 61 Særskilt tilskot ved busetjing av einslege mindreårige flyktninger, overslagsløyving

Kommunar som busett einslege, mindreårige flyktningar mottek eit særleg tilskot. Tilskotet kjem i tillegg til det ordinære integreringstilskotet.

Behovet i 2012 blir anslått å gå ned med 19,3 mill. kroner samanlikna med Prop. 111 S (2011-2012). Hovudårsaka til endringa er ein reduksjon i talet på personar som utløyser tilskot.

BLD føreslår å redusere løyvinga med 19,30 mill. kroner.

(i 1000 kr)

Rekneskap 2011

303 072

Løyving 2012

360 900

Forslag til tilleggsløyving

-19 301

Post 62 Kommunale innvandrartiltak

Formålet med løyvinga er å styrkje integreringsarbeidet i kommunane. Det er eit mindreforbruk til forsøket med gratis kjernetid på 3,66 mill. kroner i 2012. Mindreforbruket gjeld særlege tilhøve i nokre av områda med gratis kjernetid i 2011, noko som får konsekvensar for utgiftene først i 2012. BLD føreslår å flytte midlane til Integrerings- og mangfaldsdirektoratet sitt arbeid med utvikling av nytt IKT-system, jf. omtale under kap. 820, post 01.

BLD føreslår å flytte 3,66 mill. kroner frå kap. 821, post 62 til kap. 820, post 01.

(i 1000 kr)

Rekneskap 2011

106 523

Løyving 2012

109 278

Forslag til tilleggsløyving

-3 661

Post 71 Tilskot til innvandrarorganisasjonar og anna frivillig verksemd

Løyvinga på posten er delt i 1) tilskot til frivillig verksemd i lokalsamfunn som medverkar til deltaking, dialog og samhandling, 2) tilskot til drift av nasjonale ressursmiljø på integreringsfeltet, 3) tilskot til frivillige organisasjonar sitt haldningsskapande/førebyggjande arbeid mot tvangsekteskap og kjønnslemlesting og 4) informasjons- og rettleiingstiltak retta mot innvandrarar. I tillegg blir det gitt midlar over denne posten til innsats for særleg utsette innvandrargrupper.

Etter avslutta klagebehandling står det under delordninga Tilskot til frivillige organisasjonar sitt haldningsskapande/førebyggjande arbeid mot tvangsekteskap og kjønnslemlesting, igjen 258 000 kroner. BLD føreslår å flytte midlane til Integrerings- og mangfaldsdirektoratet sitt arbeid med utvikling av nytt IKT-system, jf. omtale under kap. 820, post 01.

BLD føreslår å flytte 0,26 mill. kroner frå kap. 821, post 71 til kap. 820, post 01.

(i 1000 kr)

Rekneskap 2011

47 010

Løyving 2012

49 462

Forslag til tilleggsløyving

-258

Kap. 822 Opplæring i norsk og samfunnskunnskap for vaksne innvandrarar

Post 22 Norskprøver for vaksne innvandrarar

Løyvinga skal dekkje utgifter til gjennomføring av norskprøver for vaksne innvandrarar. Behovet er no venta å bli lågare enn føresett.

BLD føreslår å redusere løyvinga med 2,24 mill. kroner.

(i 1000 kr)

Rekneskap 2011

11 998

Løyving 2012

14 325

Forslag til tilleggsløyving

-2 238

Post 60 Tilskot til opplæring i norsk og samfunnskunnskap for vaksne innvandrarar

Tilskot til opplæring i norsk og samfunnskunnskap skal sikre at kommunane tilbyr opplæring til vaksne innvandrarar med rett og plikt eller rett til opplæring i norsk og samfunnskunnskap.

Behovet i 2012 blir anslått å auke med om lag 6,4 mill. kroner samanlikna med Prop. 111 S (2011-2012). Hovudårsaka til endringa er ein reduksjon i utgiftene til norskopplæring i mottak som følgje av ein nedgang i talet på asylsøkjarar. Ein auke i talet på personar som utløyser År 1-tilskot og ein korreksjon i anslaget til fylkesmennene for utbetaling av tilskot for 2012 utgjer ein mindre del av endringa.

BLD føreslår å redusere løyvinga med 6,35 mill. kroner.

(i 1000 kr)

Rekneskap 2011

1 584 299

Løyving 2012

1 645 648

Forslag til tilleggsløyving

-6 348

Kap. 840 Krisetiltak

Post 61 Tilskot til incest- og valdtektssenter, overslagsløyving

Anslaget på utgifter på posten er 0,7 mill. kroner høgare enn budsjettert. Meirutgifta kjem av at det er etablert eit nytt incest- og valdtektssenter i Førde. Utgifter til dette senteret låg ikkje inne i dei opprinnelege budsjettføresetnadene.

BLD føreslår å auke løyvinga med 0,7 mill. kroner.

(i 1000 kr)

Rekneskap 2011

66 832

Løyving 2012

70 000

Forslag til tilleggsløyving

700

Kap. 841 Samliv og konfliktløysing

Post 21 Spesielle driftsutgifter, meklingsgodtgjersle, overslagsløyving

Prognosen for bruk av eksterne meklarar og utbetaling av meklingsgodtgjersle er 1,89 mill kroner lågare samanlikna med Prop. 111 S (2011-2012).

BLD føreslår å redusere løyvinga med 1,89 mill. kroner.

(i 1000 kr)

Rekneskap 2011

11 652

Løyving 2012

14 261

Forslag til tilleggsløyving

-1 892

Kap. 844 Kontantstøtte

Post 70 Tilskot, overslagsløyving

Utgiftene til kontantstøtte i 2012 er anslått til 1 235 mill. kroner, som er 35 mill. kroner meir enn løyvinga. Meirbehovet kjem av at fleire mottek kontantstøtte enn tidlegare lagt til grunn.

BLD føreslår å auke løyvinga med 35 mill. kroner.

(i 1000 kr)

Rekneskap 2011

1 347 393

Løyving 2012

1 200 000

Forslag til tilleggsløyving

35 000

Kap. 845 Barnetrygd

Post 70 Tilskot, overslagsløyving

Utgiftene til barnetrygd i 2012 er anslått til 15 050 mill. kroner, som er 90 mill. kroner høgare enn løyvinga i Prop. 111 S (2011-2012). Dette kjem av auka anslag på utbetalingar av ordinær barnetrygd inkludert utvida stønad til einslege forsørgjarar, som følgje av etterbetalingar (restansenedbygging).

BLD føreslår å auke løyvinga med 90 mill. kroner.

(i 1000 kr)

Rekneskap 2011

14 883 109

Løyving 2012

14 960 000

Forslag til tilleggsløyving

90 000

Kap. 846 Forskings- og utgreiingsverksemd, tilskot mv.

Post 21 Spesielle driftsutgifter, kan nyttast under post 50

Departementet føreslår at delar av midlane avsett til feiringa av Stemmerettsjubileet 2013, nyttast til tilskot til lokale og nasjonale prosjekter innanfor ramma av jubileet. Noko av forskings- og utviklingsmidlane på samlivs-, likestillings- og ikkje-diskrimineringsområdet vil bli nytta til tilskot til prosjekt innanfor dette politikkområdet.

BLD føreslår på denne bakgrunn å redusere løyvinga på kap. 846, post 21 med 2,3 mill. kroner mot tilsvarande auke på post 70.

(i 1000 kr)

Rekneskap 2011

25 274

Løyving 2012

26 535

Forslag til tilleggsløyving

-2 300

Post 70 Tilskot

BLD føreslår å auke løyvinga med 2,3 mill. kroner mot tilsvarande reduksjon på kap. 846, post 21.

(i 1000 kr)

Rekneskap 2011

15 576

Løyving 2012

15 501

Forslag til tilleggsløyving

2 300

Kap. 852 Adopsjonsstønad

Post 70 Tilskot til foreldre som adopterer barn frå utlandet, overslagsløyving

Løyvinga blir nytta til eingongsstønad til foreldre som adopterer barn frå utlandet. Det blir utbetalt færre eingongsstønader enn venta, og BLD føreslår derfor å redusere løyvinga på posten med 3 mill. kroner.

(i 1000 kr)

Rekneskap 2011

11 828

Løyving 2012

15 358

Forslag til tilleggsløyving

-3 000

Kap. 854 Tiltak i barne- og ungdomsvernet

Post 21 Spesielle driftsutgifter, kan nyttast under post 71

Løyvinga på posten dekkjer utgifter til ulike førebyggjande tiltak, som mellom anna kjøp av tenester innanfor utvikling og implementering av nye metodar i barnevernet og diverse kjøp av tenester innanfor barne- og ungdomsvernet.

BLD føreslår å redusere posten for å dekkje inn delar av meirutgiftene i det statlege barnevernet. Reduksjonen inneber å utsetje enkelte planlagde oppgåver til 2013. Prosjektet Rettledet praksis av nyutdannede og nytilsatte i barnevernet vilikkje bli gjennomført i år.

BLD føreslår å redusere kap. 854, post 21 med 9,4 mill. kroner for delvis å dekkje inn meirutgiftene på kap. 855.

(i 1000 kr)

Rekneskap 2011

77 947

Løyving 2012

82 648

Forslag til tilleggsløyving

-9 400

Post 65 Refusjon av kommunale utgifter til barnevernstiltak knytte til einslege, mindreårige asylsøkjarar og flyktningar, overslagsløyving

Løyvinga på posten skal dekkje refusjon av kommunale utgifter til barnevernstiltak for einslege, mindreårige asylsøkjarar og flyktningar som blir busette i kommunane.

Utgiftsnivået på posten avheng av kor mange barn som blir busette og kor stor del av alle einslege mindreårige som treng tiltak i barnevernet.

Grunna ein auke i talet på busette einslege, mindreårige asylsøkjarar og høgare refusjonar per barn, er behovet på posten høgare enn tidlegare føresett. Basert på venta utbetalingar i 2012, føreslår departementet å auke løyvinga på posten med 140 mill. kroner.

(i 1000 kr)

Rekneskap 2011

714 113

Løyving 2012

920 000

Forslag til tilleggsløyving

140 000

Post 72 Tilskot til forsking og utvikling i barnevernet

Løyvinga på posten dekkjer mellom anna tilskot til Atferdssenteret. BLD føreslår å redusere løyvinga for å dekkje inn delar av meirutgiftene i det statlege barnevernet. Tilskotet til Atferdssenteret er avkorta i 2012 som følgje av for mykje utbetalt tidlegare år.

BLD føreslår å redusere kap. 854, post 72 med 4,8 mill. kroner for delvis å dekkje inn meirutgiftene på kap. 855.

(i 1000 kr)

Rekneskap 2011

11 615

Løyving 2012

51 828

Forslag til tilleggsløyving

-4 800

Kap. 855 Statleg forvalting av barnevernet

Post 22 kjøp av private barnevernstenester, kan nyttast under post 01

Kap. 855, postane 01, 22 og 60 må sjåast i samanheng. Løyvinga blei styrka med 50 mill. kroner i Prop. 111 S (2011-2012), for å dekkje forventa meirutgifter knytte til aktivitetsvekst i 2012.

Ein føresetnad for å oppnå budsjettbalanse i 2012 var mellom anna tilstrekkeleg kapasitetsutnytting i statens eigne institusjonar og at bruken av private institusjonar måtte reduserast. Bufetat har ikkje klart å oppfylle desse føresetnadene i tilstrekkeleg grad. Saman med ein noko høgare aktivitetsvekst enn lagt til grunn for Prop. 111 S (2011-2012), gir dette eit meirbehov i 2012 på 95 mill. kroner.

Etaten har i tillegg eit meirbehov på 40,8 mill. kroner grunna ein vanskeleg økonomisk situasjon i Region Vest. Situasjonen i Region Vest er knytt til vekst i talet på barn og unge med behov for tiltak frå det statlege barnevernet, og utfordringar knytte til institusjonstilbodet i regionen.

Meirbehovet utgjer dermed 135,8 mill. kroner, og departementet føreslår å auke kap. 855, post 22 med 90,8 mill. kroner og post 60 med 45 mill. kroner.

(i 1000 kr)

Rekneskap 2011

1 629 480

Løyving 2012

1 612 824

Forslag til tilleggsløyving

90 800

Post 45 Større nyanskaffingar og vedlikehald, kan overførast

Barne-, ungdoms og familiedirektoratet har redusert investeringar for å redusere meirutgiftene på kap. 855. BLD føreslår å redusere kap. 855, post 45 med 47,4 mill. kroner for å dekkje inn delar av meirutgiftene på kap. 855.

(i 1000 kr)

Rekneskap 2011

33 571

Løyving 2012

67 955

Forslag til tilleggsløyving

-47 400

Post 60 Tilskot til kommunane, kan nyttast under post 01

BLD føreslår å auke løyvinga på posten med 45 mill. kroner, jf. omtale under kap. 855, post 22.

(i 1000 kr)

Rekneskap 2011

279 499

Løyving 2012

180 297

Forslag til tilleggsløyving

45 000

Kap. 858 Barne-, ungdoms- og familiedirektoratet

Post 22 Reguleringspremie til KLP og fylkeskommunale pensjonskassar

Løyvinga på posten skal dekkje utbetalingar til pensjonskasser der tilsette i Bufetat var medlemmer før staten overtok det fylkeskommunale barne- og familievernet. Reguleringspremien blir rekna ut årleg ut frå endringane i lønns- og trygdeoppgjeret og førre års avkastningar frå premiefond. Reguleringspremien varierer følgjeleg kvart år.

BLD føreslår derfor å auke kap. 858, post 22 med 19,2 mill. kroner som følgje av meirutgifter til KLP og fylkeskommunale pensjonskassar.

(i 1000 kr)

Rekneskap 2011

47 632

Løyving 2012

31 035

Forslag til tilleggsløyving

19 200

Kap. 2530 Foreldrepengar

Post 70 Foreldrepengar ved fødsel, overslagsløyving

Utgiftene til foreldrepengar ved fødsel i 2012 er anslått til 15 780 mill. kroner, som er 555,3 mill. kroner lågare enn løyvinga. Mindrebehovet kjem hovudsakleg av nedjusterte tal på barn i den aktuelle aldersgruppa og den delen det blir utbetalt foreldrepengar for.

BLD føreslår å redusere løyvinga med 555,3 mill. kroner.

(i 1000 kr)

Rekneskap 2011

14 926 071

Løyving 2012

16 335 300

Forslag til tilleggsløyving

-555 300

Post 71 Eingongsstønad ved fødsel og adopsjon, overslagsløyving

Utgiftene til eingongsstønad i 2012 er anslått å bli 355 mill. kroner, som er 0,3 mill. kroner meir enn løyvinga i saldert budsjett.

Departementet føreslår å auke løyvinga under kap. 2530, post 71 med 0,3 mill. kroner.

(i 1000 kr)

Rekneskap 2011

364 182

Løyving 2012

354 700

Forslag til tilleggsløyving

300

Post 72 Feriepengar av foreldrepengar, overslagsløyving

Utgiftene til feriepengar av foreldrepengar i 2012 er rekna ut til å bli 410 mill. kroner, som er 10 mill. kroner mindre enn løyvinga.

Departementet føreslår å redusere løyvinga under kap. 2530, post 72 med 10 mill. kroner.

(i 1000 kr)

Rekneskap 2011

396 584

Løyving 2012

420 000

Forslag til tilleggsløyving

-10 000

Post 73 Foreldrepengar ved adopsjon, overslagsløyving

Utgiftene til foreldrepengar ved adopsjon i 2012 er rekna ut til å bli 90 mill. kroner, som er 25 mill. kroner mindre enn løyvinga i saldert budsjett. Nytt anslag er i hovudsak basert på ein nedgang i antall utbetalinger av foreldrepengar ved adopsjon på 15 prosent frå 2011.

BLD føreslår å redusere løyvinga under kap. 2530, post 73 med 25 mill. kroner.

(i 1000 kr)

Rekneskap 2011

96 437

Løyving 2012

115 000

Forslag til tilleggsløyving

-25 000

Kap. 3821 Busetjing av flyktningar og tiltak for innvandrarar

Post 01 Integreringstilskot for overføringsflyktningar, ODA-godkjende utgifter

Nokre utgifter knytte til busetjing av overføringsflyktningar kan godkjennast som offisiell utviklingshjelp (ODA-godkjende utgifter).

Det er anslått at behovet på posten aukar med om lag 12,8 mill. kroner frå Prop. 111 S (2011-2012). Auken kjem av at prognosen for talet på overføringsflyktningar som blir busette i 2012 er auka med 170 personar.

BLD føreslår å auke løyvinga med 12,83 mill. kroner.

(i 1000 kr)

Rekneskap 2011

86 010

Løyving 2012

90 099

Forslag til tilleggsløyving

12 829

Post 02 Særskilt tilskot ved busetjing av einslege mindreårige flyktningar, ODA-godkjende utgifter

Nokre utgifter knytte til mottak av asylsøkjarar og flyktningar kan godkjennast som offisiell utviklingshjelp (ODA-godkjende utgifter).

Det er anslått at behovet på posten auker med om lag 16,0 mill. kroner frå Prop. 111 S (2011-2012). Auken kjem av kortare opphald i mottak før busetjing.

BLD føreslår å auke løyvinga med 16,01 mill. kroner.

(i 1000 kr)

Rekneskap 2011

7 079

Løyving 2012

13 332

Forslag til tilleggsløyving

16 010

Kap. 3822 Opplæring i norsk og samfunnskunnskap for vaksne innvandrarar

Post 01 Norskopplæring i mottak, ODA-godkjende utgifter

Nokre utgifter i mottak av asylsøkjarar og flyktningar kan godkjennast som offisiell utviklingshjelp (ODA-godkjende utgifter).

Det er anslått at behovet på posten blir redusert med om lag 6,6 mill. kroner frå Prop. 111 S(2011-2012). Reduksjonen kjem av ein nedgang i talet på asylsøkjarar.

BLD føreslår å redusere løyvinga med 6,61 mill. kroner.

(i 1000 kr)

Rekneskap 2011

100 654

Løyving 2012

103 740

Forslag til tilleggsløyving

-6 608

Kap. 3856 Barnevernets omsorgssenter for einslege mindreårige asylsøkjarar

Post 04 Refusjon av ODA-godkjende utgifter

Nokre innanlandske utgifter i mottak av asylsøkjarar og flyktninger kan godkjennast som offisiell utviklingshjelp (ODA-godkjende utgifter).

I følgje dei seinaste prognosane vil det i gjennomsnitt ha vore 70 barn i omsorgssentra i 2012. Dette er 10 færre enn venta ved revidert nasjonalbudsjett i år. Departementet føreslår derfor å redusere løyvinga på posten med 14,43 mill. kroner.

(i 1000 kr)

Rekneskap 2011

178 858

Løyving 2012

115 440

Forslag til tilleggsløyving

-14 430

Tilråing

Barne-, likestillings- og inkluderingsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2012 under Barne-, likestillings- og inkluderingsdepartementet.

Vi HARALD, Noregs Konge,

stadfester:

Stortinget blir bedt om å gjere vedtak om endringar i statsbudsjettet 2012 under Barne-, likestillings- og inkluderingsdepartementet i samsvar med eit vedlagt forslag.

Forslag
til vedtak om endringar i statsbudsjettet 2012 under Barne-, likestillings- og inkluderingsdepartementet

I

I statsbudsjettet for 2012 blir det gjort følgjande endringar:

Utgifter:

Kap.

Post

Formål

Kroner

820

Integrerings- og mangfaldsdirektoratet

01

Driftsutgifter, blir auka med

3 919 000

frå kr 189 707 000 til kr 193 626 000

821

Busetjing av flyktningar og tiltak for innvandrarar

60

Integreringstilskot, kan overførast, blir auka med

26 034 000

frå kr 4 512 341 000 til kr 4 538 375 000

61

Særskilt tilskot ved busetjing av einslege mindreårige flyktningar, overslagsløyving, blir redusert med

19 301 000

frå kr 360 900 000 til kr 341 599 000

62

Kommunale innvandrartiltak, blir redusert med

3 661 000

frå kr 109 278 000 til kr 105 617 000

71

Tilskot til innvandrarorganisasjonar og anna frivillig verksemd, blir redusert med

258 000

frå kr 49 462 000 til kr 49 204 000

822

Opplæring i norsk og samfunnskunnskap for vaksne innvandrarar

22

Norskprøver for vaksne innvandrarar, blir redusert med

2 238 000

frå kr 14 325 000 til kr 12 087 000

60

Tilskot til opplæring i norsk og samfunnskunnskap for vaksne innvandrarar, blir redusert med

6 348 000

frå kr 1 645 648 000 til kr 1 639 300 000

840

Krisetiltak

61

Tilskot til incest- og valdtektssenter, overslagsløyving, blir auka med

700 000

frå kr 70 000 000 til kr 70 700 000

841

Samliv og konfliktløysing

21

Spesielle driftsutgifter, meklingsgodtgjersle, overslagsløyving, blir redusert med

1 892 000

frå kr 14 261 000 til kr 12 369 000

844

Kontantstøtte

70

Tilskot, overslagsløyving, blir auka med

35 000 000

frå kr 1 200 000 000 til kr 1 235 000 000

845

Barnetrygd

70

Tilskot, overslagsløyving, blir auka med

90 000 000

frå kr 14 960 000 000 til kr 15 050 000 000

846

Forskings- og utgreiingsverksemd, tilskot mv.

21

Spesielle driftsutgifter, kan nyttast under post 50, blir redusert med

2 300 000

frå kr 26 535 000 til kr 24 235 000

70

Tilskot, blir auka med

2 300 000

frå kr 15 501 000 til kr 17 801 000

852

Adopsjonsstønad

70

Tilskot til foreldre som adopterer barn frå utlandet, overslagsløyving, blir redusert med

3 000 000

frå kr 15 358 000 til kr 12 358 000

854

Tiltak i barne- og ungdomsvernet

21

Spesielle driftsutgifter, kan nyttast under post 71, blir redusert med

9 400 000

frå kr 82 648 000 til kr 73 248 000

65

Refusjon av kommunale utgifter til barneverntiltak knytte til einslege mindreårige asylsøkjarar og flyktningar, overslagsløyving, blir auka med

140 000 000

frå kr 920 000 000 til kr 1 060 000 000

72

Tilskot til forsking og utvikling i barnevernet, blir redusert med

4 800 000

frå kr 51 828 000 til kr 47 028 000

855

Statleg forvalting av barnevernet

22

Kjøp av private barnevernstenester, kan nyttast under post 01, blir auka med

90 800 000

frå kr 1 612 824 000 til kr 1 703 624 000

45

Større nyanskaffingar og vedlikehald, kan overførast, blir redusert med

47 400 000

frå kr 67 955 000 til kr 20 555 000

60

Tilskot til kommunane, kan nyttast under post 01, blir auka med

45 000 000

frå kr 180 297 000 til kr 225 297 000

858

Barne-, ungdoms- og familiedirektoratet

22

Reguleringspremie til KLP og fylkeskommunale pensjonskassar, blir auka med

19 200 000

frå kr 31 035 000 til kr 50 235 000

2530

Foreldrepengar

70

Foreldrepengar ved fødsel, overslagsløyving, blir redusert med

555 300 000

frå kr 16 335 300 000 til kr 15 780 000 000

71

Eingongsstønad ved fødsel og adopsjon, overslagsløyving, blir auka med

300 000

frå kr 354 700 000 til kr 355 000 000

72

Feriepengar av foreldrepengar, overslagsløyving, blir redusert med

10 000 000

frå kr 420 000 000 til kr 410 000 000

73

Foreldrepengar ved adopsjon, overslagsløyving, blir redusert med

25 000 000

frå kr 115 000 000 til kr 90 000 000

Inntekter:

Kap.

Post

Formål

Kroner

3821

Busetjing av flyktningar og tiltak for innvandrarar

01

Integreringstilskot for overføringsflyktningar, ODA-godkjende utgifter, blir auka med

12 829 000

frå kr 90 099 000 til kr 102 928 000

02

Særskilt tilskot ved busetjing av einslege mindreårige flyktningar, ODA-godkjende utgifter, blir auka med

16 010 000

frå kr 13 332 000 til kr 29 342 000

3822

Opplæring i norsk og samfunnskunnskap for vaksne innvandrarar

01

Norskopplæring i mottak, ODA-godkjende utgifter, blir redusert med

6 608 000

frå kr 103 740 000 til kr 97 132 000

3856

Barnevernets omsorgssenter for einslege mindreårige asylsøkjarar

04

Refusjon av ODA-godkjende utgifter, blir redusert med

14 430 000

frå kr 115 440 000 til kr 101 010 000